Peter Blake (seiler)

Peter James Blake (født 1. oktober 1948, død 6. desember 2001) var en newzealandsk profesjonell seiler som vant America's Cup i 1995 og 2000. Blake vant også 1989/90-utgaven av Whitbread Round the World Race (senere Volvo Ocean Race) med båten «Steinlager 2». I 1995 ble Peter Blake utnevnt til Knight Commander av Order of the British Empire. Han fikk også et æresdoktorat ved Auckland University of Technology i 2000.

Under en ekspedisjon for FN utenfor Brasil i 2001, ble Blake skutt og drept av pirater som bordet skipet «Seamaster». To av mannskapet i båten ble såret. Brasiliansk rett dømte de brasilianske piratene til mellom 20 og 30 år i fengsel.

Den 23. oktober 2002 ble Blake tildelt Den olympiske orden posthumt av Den internasjonale olympiske komité.

Referanser

Eksterne lenker 
 
 

Newzealandske seilere
Order of the British Empire (KBE/DBE)
Personer drept av pirater
Personer fra Auckland